[{"text_idx": "#000006", "text": "Kuidas moodustus ta\u0308navune z\u030cu\u0308rii?Koff: Z\u030cu\u0308rii moodustamine on kirjanduse sihtkapitali no\u0303ukogu u\u0308lesanne. Selle eelmise koosseisu esimees oli Karl-Martin Sinija\u0308rv, kes po\u0308o\u0308rduski meie poole.Kivisilla: Juhtumisi sattus kokku u\u0308hevanune seltskond.Koff: Vahepeal tekkis ku\u0308ll mo\u0303te, et oleks vo\u0303inud olla ka vanem po\u0303lvkond esindatud. Ka mo\u0303ni tige friik oleks vo\u0303inud sees olla.Kivisilla: Z\u030cu\u0308riil tekkis suurepa\u0308rane su\u0308nergia. U\u0308hesugune huumorimeel u\u0308hendas ja ei olnud kedagi, kes oleks domineerinud, oma arvamust peale surunud. Va\u0308ga targalt juhtis z\u030cu\u0308rii to\u0308o\u0308d va\u0308a\u0308rikas esimees Igor Kotjuh.Koff: Sellega oli muidugi ha\u0308da, ta ei tahtnud ise esimeheks hakata.Kotjuh: Aga nemad tegid ikka teistmoodi.Koff: See oli va\u0308ga o\u0303ige valik, sest et ko\u0303igil koosolekutel, eriti viimasel, kus otsustasime nominendid, olid Igori seisukohad va\u0308ga ha\u0308sti la\u0308bi mo\u0303eldud ja po\u0303hjendatud. Ta juhtis koosolekut nii, nagu u\u0308ks esimees peab juhtima.Kivisilla: Ta oli ka tasakaalustav jo\u0303ud, kui mo\u0303ni meist oli tulisem.Kotjuh: Tuleto\u0303rjuja."}, {"text_idx": "#000007", "text": "Missugused olid z\u030cu\u0308rii po\u0303himo\u0303tted nominentide ja laureaatide valikul?Kotjuh: Leppisime kokku, et hindame teoseid, mitte autoreid, ja et teoste puhul me ei vaata konteksti, na\u0308iteks kas on varem kuskil teost kajastatud. Ko\u0303ik teosed olid vo\u0303rdva\u0308a\u0308rsed ja hindasime neid ainult teiste teoste taustal. Arutlesime nende u\u0308le z\u030cu\u0308rii listis. Kriteerium oli, et teos pidi ko\u0303netama meid ko\u0303iki. Koff: Et midagi olulist ma\u0308rkamata ei ja\u0308a\u0308ks, vastutas iga raamatu eest va\u0308hemalt kaks inimest. Kui need kaks mo\u0303lemad leidsid, et mo\u0303ni raamat ei kvalifitseeru, siis selle ja\u0308tsime kerge su\u0308damega ko\u0303rvale, aga kui kas vo\u0303i u\u0308ks neist arvas, et kogu z\u030cu\u0308rii peaks mo\u0303nd raamatut lugema, siis lugeski igau\u0308ks. Otsustasime ka ette a\u0308ra, et ei la\u0308htu sellest, kas keegi on juba saanud sellel aastal mo\u0303ne preemia vms.Kivisilla: Kirjanduse sihtkapitali aastaauhindade statuudis ei ole ka kirjas, et seda peaks arvestama.Seppam: Mina ja\u0308lgisin ka seda, et teos oleks kirjutatud heas keeles."}, {"text_idx": "#000008", "text": "Missugune oli u\u0308ldiselt 2013. aasta eesti kirjanduses?Koff: Eesti kirjanduse seis on va\u0308ga hea. Nii proosat kui luulet iseloomustab see, et ko\u0303ik on ta\u0308iesti vaba nii vormilt kui keelelt. Viimase na\u0308iteks vo\u0303ib tuua Mats Traadi murde- ja Kalju Kruusa omas keeles luuletused. Pilt on heas mo\u0303ttes kirju. Nomineeritute hulgas ei ole palju klassikalist konservatiivset proosat \u2013 vo\u0303ib-olla Armin Ko\u0303oma\u0308gi on ko\u0303ige traditsioonilisem prosaist. U\u0308ldiselt on totaalne vabadus, ko\u0303ik on vo\u0303imalik. Madis Ko\u0303iv kirjutab nii, et seda on vo\u0303imatu ja\u0308rele teha ja tohutu mo\u0303nu lugeda. Ka\u0308tlin Kaldmaa uuendab vormi, Paavo Matsin on ta\u0308iesti vaba mees, U\u0308lo Mattheus \u2013 mine vo\u0303ta kinni, mis see u\u0308ldse on. Esseistika koha pealt olen aru saanud, et selles z\u030canris ongi igal aastal raske leida ta\u0308it komplekti nominente, kuna seda ilmub va\u0308he. Seeto\u0303ttu vo\u0303tsime ka meie valikusse teoseid, mis ei ole otseselt kirjandusega seotud, aga on olulised kultuuriteod. Va\u0308ga ro\u0303o\u0303mustasid Ilmar Vene kaks to\u0303elist esseeraamatut. Mo\u0303nel on tekkinud Valdur Mikitaga seoses ku\u0308simus, miks ta esseistikas ei ole, miks ta vabas on. Vastus ongi, et see on nii vaba raamat, et seda ei olegi vo\u0303imalik kuhugi mujale panna kui vabaauhinna kategooriasse."}, {"text_idx": "#000009", "text": "Kas vabaauhinna kategooriasse kogunesidki asjad, mis mujale ei mahtunud, kuna va\u0308ljusid piiridest?Koff: Mo\u0303nikord on seda juhtunud, et sinna kogunevad teosed, mis proosa- vo\u0303i luulekategooriasse ei mahtunud. Aga seekord on siin ikkagi teosed, mis oma olemuselt sobivad siia ko\u0303ige paremini.Kivisilla: Luules oli ma\u0308rgata, et teemade ring on laiemaks la\u0308inud. Enam ei ole valdav minaluule, isiklikust a\u0308ngist kantud luule. Tekkinud on u\u0308le hulga aja ilusat looduslu\u0308u\u0308rikat."}, {"text_idx": "#000010", "text": "Kui palju on u\u0308ldises hulgas riimilist luulet?Kivisilla: Kaduvva\u0308ike osa.Koff: Inimesed ei kasva enam va\u0308rsimo\u0303o\u0303du ja riimiga u\u0308les ning seeto\u0303ttu ei valda neid. See ei ole ka vo\u0303imalik ega mo\u0303ttekas.Kivisilla: Ka riimide hulk keeles ei ole lo\u0303putu. Vo\u0303imalik, et lo\u0303ppriim on ammendunud, aga vabava\u0308rss kindlasti mitte. Na\u0308iteks armastatud poeet Ju\u0308rgen Rooste on aga hakanud pa\u0308ris palju riimilist luulet kirjutama ja see tuleb tal kaunis virtuoosselt va\u0308lja. Laitmatu vormimeister on ka Eda Ahi.Kotjuh: Mats Traat.Kivisilla: Luuletajate puhul tasub ma\u0308rkimist, et vanus ulatub varastest kaheku\u0308mnendatest ko\u0303rges eas vanameistriteni."}, {"text_idx": "#000011", "text": "Millest on puudu?Kivisilla: Va\u0308ga on puudu heast kvaliteetsest ajaviiteromaanist \u2013 heas keeles ja stambivabast.Koff: Head krimkat vo\u0303iks ka rohkem olla. Hargla on, aga tema on na\u0308htus omaette ja talle ja\u0308rele keegi ei jo\u0303ua.Kivisilla: Kirjutajatele tahaks su\u0308damele panna, et ta\u0308htis ei ole teoste hulk ja ilmumise kiirus. Pigem ilmugu kvaliteetsed raamatud, aga settimisajaga. Va\u0308ga oleks juurde vaja ha\u0308id toimetajaid \u2013 selliseid, kes valdavad keelt, aga ei roogi va\u0308lja autori isikupa\u0308ra. Toimetaja vo\u0303iks ka aidata ma\u0308rgata, kas raamatus on ballasti. Ise on seda oma teksti puhul raske teha.Koff: Mo\u0303negi aasta jooksul mitu luuleraamatut avaldanute puhul tekkis mo\u0303te, kas ei oleks vo\u0303inud neid tihendada ja teha u\u0308he hea raamatu."}, {"text_idx": "#000012", "text": "Millise teose u\u0308le z\u030cu\u0308rii ko\u0303ige elavamalt vaidles?Kotjuh: Ma ei soovi ka\u0308sitleda u\u0308ht vo\u0303i teist teost nimeliselt, kuid u\u0308hegi teose puhul ei olnud algusest peale ilmselge, milline onA\u0302 z\u030cu\u0308rii lo\u0303ppotsus. Pikemad arutelud ka\u0308isid luule valdkonnas, kus oli eriti tugev konkurents. Keeruline oli juba nominentide valimine, aga see oli pigem meeldiv to\u0308o\u0308, sest pidime valima hea ja hea vahel.Koff: Eks nominentide nimekirja kokkupanek ole ikka natuke valus ka. Kindlasti valus paljudele, kes ei mahtunud viimasesse nimekirja.Kivisilla: Tuleb aga mo\u0303elda, et igal aastal on see otsus kui mitte just z\u030cu\u0308rii na\u0308gu, siis selle z\u030cu\u0308rii kompromiss ku\u0308ll. Oleks mo\u0303istlik vo\u0303tta seda mingi ma\u0308nguna, kokkuleppena."}, {"text_idx": "#000013", "text": "Kas z\u030cu\u0308rii arvates vo\u0303ib ta\u0308heldada eesti ja eestivene kirjanduse puhul senisest ulatuslikumat lo\u0303imumist? Vo\u0303ib-olla saab koguni ra\u0308a\u0308kida nii-o\u0308elda tektoonilisest nihkest eesti kirjanduses? Ma\u0308letatakse ju ha\u0308sti ka\u0308ra 2011. aasta kirjandusauhindade u\u0308le, kui nominentide hulka ei arvatud Andrei Ivanovi romaani \u201ePeota\u0308is po\u0303rmu\u201d ja P. I. Filimonovi luulekogu \u201eVa\u0308a\u0308rastuste ka\u0308siraamat\u201d. Tundub, et seekord niisugust konflikti ei tekkinud?Koff: Ei tekkinud, aga vabalt oleks vo\u0303inud tekkida. Statuut ei lase esmalt vene keeles ilmunud teost arvestada eesti kirjandusena."}, {"text_idx": "#000014", "text": "Aga kui ka\u0308sikiri on ku\u0308ll vene keeles, kuid ilmub esmatru\u0308kis eesti keeles ...Koff: ... siis ta\u0308nu sellele oli meil vo\u0303imalus nomeerida P. I. Filimonovi \u201eThalassa! Thalassa!\u201d. Konflikt ei ole ku\u0308ll kadunud, sest tekib ka ku\u0308simus, kas tegemist on to\u0303lketeosega vo\u0303i ei ole. On ju veel olemas to\u0303lkekategooria eraldi z\u030cu\u0308riiga \u2013 kas nemad peaksid selle teosega arvestama vo\u0303i meie? See on u\u0308ks Pandora laegas, mille u\u0308le vo\u0303ib arutleda.Kotjuh: See premiaalne hooaeg pu\u0308stitas u\u0308ldse selliseid ku\u0308simusi, millele vo\u0303iks mo\u0303elda. Kui me ra\u0308a\u0308gime na\u0308iteks Andrei Ivanovi \u201eHarbini o\u0308o\u0308liblikatest\u201d, siis selle autor sai auhinna teose kirjutamise eest ja sama teose to\u0303lkija sai auhinna teose to\u0303lkimise eest. Aga P. I. Filimonovi venekeelsest ka\u0308sikirjast to\u0303lgitud romaan oli nomineeritud iseseisva teosena originaalsete eestikeelsete teoste ko\u0303rval. Kui palusin po\u0303hjendust sellele otsusele, vastasid meie z\u030cu\u0308rii liikmed, et nad soovivad to\u0303sta esile erinevaid Eestis loodud kirjanduslikke ideid ja romaani eestikeelne to\u0303lge aitas neil seda teha.Koff: Mina kui to\u0303lkija olen vist z\u030cu\u0308riiliikmetest ainus, kes oleks vo\u0303ib-olla isegi eelistanud, kui oleks nomineeritud nii autor kui to\u0303lkija, sest kui vene keeles kirjutatud teos ilmub esimesena eesti keeles, siis on ju tegemist kollektiivloominguga. Ka see on u\u0308ks ku\u0308simus, mida tuleks po\u0303hjalikumalt analu\u0308u\u0308sida.Kotjuh: Vo\u0303ib-olla vo\u0303iks selle statuudiga ta\u0308psemalt ma\u0308a\u0308ratleda.Koff: Va\u0308hemalt sai tehtud sammuke sinnapoole, et seesugune kirjandus on ka eesti kirjandus."}, {"text_idx": "#000015", "text": "Missuguseid hoovusi ennustate selle aasta kirjandusse ja mida sellelt ootate? Kas pa\u0308rast head luuleaastat vo\u0303iks tulla rikkalik proosa-aasta?Koff: Ennustada ei ole vo\u0303imalik midagi. Kuna luules ilmus va\u0308ga palju ha\u0308id debu\u0308u\u0308te, siis tahaks loota, et la\u0308hiaastatel kirjutavad need debu\u0308tandid oma teise ja kolmanda raamatu. Juba seda on po\u0303nev oodata.Kivisilla: Paljud ootavad suurt romaani, aga on selge, et asi vo\u0303ib ja\u0308a\u0308da selle taha, et Eesti kirjutajatel ei ole vo\u0303imalik pu\u0308hendada aastat suure romaani kirjutamisele, ko\u0303igil on palgato\u0308o\u0308 ja lisakohustused. Ra\u0308a\u0308gitakse ka sellest, et naise ha\u0308a\u0308lt pole kuulda \u2013 sama po\u0303hjus ja muud veel otsa."}, {"text_idx": "#000016", "text": "Soliidsem proosasaak vo\u0303ib kuhjuda romaanivo\u0303istluse lo\u0303pu, 2015. aastasse. Mis z\u030cu\u0308riile to\u0308o\u0308 ka\u0308igus hingele ja\u0308i?Kotjuh: Isekeskis arutasime selle u\u0308le, kas meil on piisavalt vo\u0303imalusi o\u0308elda formaalselt aita\u0308h kirjutajatele. Autorid loomulikult soovivad, et nende teosed leiaksid tunnustust. Z\u030cu\u0308rii saab paraku nomineerida kuni kuus teost kategooria kohta. Mida teha selliste teostega, mis pa\u0308lvisid z\u030cu\u0308rii ta\u0308helepanu, kuid ei jo\u0303udnud nominentide sekka? Autoritena olime z\u030cu\u0308riis vo\u0303imalikult empaatilised teiste autorite suhtes, sest teame ha\u0308sti, et raamatu ilmumine on oluline osa kirjutaja elust. Kivisilla: Mingit ammendavat ja ko\u0303iki rahuldavat nimekirja ei saa nagunii iialgi kokku panna.Seppam: Nomineerimisse vo\u0303iks suhtuda ka lihtsalt kui vo\u0303imalusse kirjandust u\u0308hiskonnas esile to\u0303sta. Hakatakse arutlema ja mitte ainult nominentide, vaid laiemalt kirjanduse u\u0308le \u2013 see on hea vahend panna inimesed kirjandusest rohkem ra\u0308a\u0308kima.Koff: U\u0308ks vo\u0303imalus pakkuda autoritele rohkem tunnustust oleks see, kui oleks rohkem kohti, kus saaks teoseid arvustada. Raamatunimetusi ilmub va\u0308ga palju. Kui la\u0308heb va\u0308ga ha\u0308sti, siis arvustatakse kolmes va\u0308ljaandes. Mo\u0303nikord vo\u0303ib juhtuda, et hea raamat ei kuulu z\u030cu\u0308rii eelistuste hulka ja vo\u0303ib ja\u0308a\u0308da ta\u0308helepanuta. Sellepa\u0308rast on kahju, et kohti, kus arvustusi ilmub, on va\u0308he.Kivisilla: Kirjandusauhindu vo\u0303iks ka alati rohkem olla.Seppam: Kaaluda vo\u0303iks ka lisaz\u030cu\u0308riide loomist, na\u0308iteks luulele eraldi z\u030cu\u0308rii. Praegu on teoste maht, mida lugeda, va\u0308ga suur. Kotjuh: Ra\u0308a\u0308kisime ka eriz\u030cu\u0308riidest, kes to\u0308o\u0308taksid nomineeritud teostega. Eriz\u030cu\u0308riides vo\u0303iksid olla na\u0308iteks raamatukoguto\u0308o\u0308tajad vo\u0303i kirjandustudengid vo\u0303i kriitikud, kes hindaksid teoste juures midagi spetsiifilist: so\u0303numit, novaatorlust jne. Ja miks mitte kaaluda teistsugust lahendust: teoseid loeks u\u0308ks inimene terve aasta jooksul. Ise loeb, ise hindab.Kivisilla: Vo\u0303i na\u0308iteks esseistikale eraldi z\u030cu\u0308rii. Ja see tuleks muidugi aegsasti kokku panna, september oleks mo\u0303istlik aeg. Kotjuh: Ja draamakategooria \u2013 ehk oleks hea selle juures rakendada teatrirahva abi?Ei saa ma\u0308rkimata ja\u0308tta, et enamik draamatekstidest on ka\u0308sikirjad ega ole mo\u0303eldud omaette lugemiseks.Koff: Draamatekst peab olema esitatud. On vist ka juhtunud, et see auhind on ja\u0308a\u0308nud va\u0308lja andmata, sest statuuti to\u0303lgendati nii, et tekst peab olema ilmunud. Eelistasime lavastusi mitte vaadata, lugesime tekste."}, {"text_idx": "#000017", "text": "Kas on midagi, mida tahaksite o\u0308elda ja\u0308rgmisele z\u030cu\u0308riile?Koff: Ro\u0303o\u0303mustage selle u\u0308le, et Eestis on nii palju ha\u0308id kirjanikke ja igal aastal ilmub nii palju ha\u0308id raamatuid.Kivisilla: Vo\u0303etagu seda kui arendavat kogemust.Kotjuh: See on vo\u0303imalus avastada tekste, mille peale muidu poleks sattunud.Kivisilla: Va\u0308ga kasulik on, kui z\u030cu\u0308riis on raamatukoguinimene, kes paneb raamatud z\u030cu\u0308rii jaoks tallele.Koff: Siinkohal suur ta\u0308nu keskraamatukogule, kust saime raamatuid lugeda, ja rahvusraamatukogu to\u0308o\u0308tajatele, kes panevad kokku nimekirjad. Samuti teatriagentuurile, kes vahendas teatritekste.Kotjuh: Ko\u0303ige suurem ta\u0308nu autoritele."}, {"text_idx": "#000019", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000020", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000022", "text": "Laura Kalle: teater ei peaks ainult paitama"}, {"text_idx": "#000028", "text": "\"Sevilla habemeajaja\" tuuakse lavale eesti keeles"}, {"text_idx": "#000030", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000032", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000034", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000037", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000045", "text": "Edetabel. Aasta parimad albumid 2022"}, {"text_idx": "#000047", "text": "U\u0308levaade. Aasta parimad lood 2022"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]